Nina Aranda presenta el seu primer disc, 'La mente de Hécate', en el Casal Jove
22 de març 2022

![](/media/jnmpjfgc/c_ninaarandacartel.jpg?width=587&height=830)

L'artista María Aznar, més coneguda com Nina Aranda, presenta el seu primer disc de llarga duració el pròxim 26 de març en el Casal Jove del Port de Sagunt. _La mente de Hécate_ és el primer treball de llarga duració d'esta prometedora i jove cantant saguntina, en un treball ple de matisos amb una producció molt elaborada a càrrec de The Sound Evolution.

Nina Aranda es descriu a si mateixa com una persona molt creativa i artista. Porta en la música des de fa sis anys juntament amb el seu productor i amic Tato, de The Sound Evolution. Tots dos van començar gravant inèdits i un EP anomenat _Piel_. Actualment han tret el seu últim treball en el qual van estar treballant durant més d'un any, una [obra conceptual titulada _La Mente de Hécate_](https://www.youtube.com/watch?v=KuiDvVA9qms&t=14s), on el títol de cada cançó és un ésser mitològic femení i l'obra evoca un viatge.

Així mateix, definix el seu estil musical com molt ampli, ja que per les seues influències, continua component en guitarra o ukelele, però ara s'està centrant en un gènere més urbà, fusionant r&b, una mica de soul, pop, hip-hop, etc.

El concert comptarà amb la presència d'altres artistes convidats especials coneguts a la comarca com Shine + Omar, Herico i Sergi Nagant, que acompanyaran la cantant en l'escenari. A més, l'actuació de Nina Aranda tindrà, com ja és habitual, la companyia de Tato en els plats i bases. Quant al directe de Nina Aranda i The Sound Evolution comptaran amb una escenografia diferent, un directe que mostrarà els treballs antics de Nina i l'àlbum de _La mente de Hécate_, ‘autotune’ en directe per a este disc.

Per a este concert, que tindrà lloc dissabte que ve 26 de març a les 18 hores en el Casal Jove del Port de Sagunt, és necessari comptar amb una invitació gratuïta que es podrà adquirir gratuïtament en el següent [enllaç](https://www.notikumi.com/2022/3/26/nina-aranda-presenta-en-directe-el-seu-disc).

 **![](/media/o0rherf2/c-aranda.jpg?width=850&height=567.9545454545455)**

*   [](http://www.facebook.com/sharer.php?u=https://aytosagunto.es/va/actualitat/nina-aranda-presenta-el-seu-primer-disc-la-mente-de-hecate-en-el-casal-jove/ "Facebook")
*   [](http://twitter.com/share?url=https://aytosagunto.es/va/actualitat/nina-aranda-presenta-el-seu-primer-disc-la-mente-de-hecate-en-el-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nina-aranda-presenta-el-seu-primer-disc-la-mente-de-hecate-en-el-casal-jove/ "Linked In")
*   [](mailto:?body=https://aytosagunto.es/va/actualitat/nina-aranda-presenta-el-seu-primer-disc-la-mente-de-hecate-en-el-casal-jove/)